**Magyar fakultáció**

| **Tantárgy** | **Éves óraszámok évfolyamonként** |
| --- | --- |
|  |  | **9.** | **10.** | **11.** | **12.** |
| **Magyar nyelv és** **irodalom fakultáció** |  |  | **—** | **—** | **72** | **60** |

**1. Célok és feladatok**

A magyar nyelv és irodalom fakultáció, mint választott tantárgy célját nehéz teljes csoportokra egységesen megjelölni. Az iskola oldaláról, hivatalosan kitűzött célja a tanulók felkészítése az emelt szintű érettségi vizsgára. Ezzel szembe a gyakorlatban (egyelőre) a fakultációra jelentkező diákok igen kis része tesz emelt szintű vizsgát. (Ezt persze sokan még nem döntik el a fakultációválasztáskor, csak a 12. évfolyam 2. félévének elején.) A legtöbb diák választását a tantárgy iránti érdeklődés, illetve a minél sikeresebb középszintű érettségi vizsga szándéka határozza meg, ezért jelentkeznek a képzésre.

Fontos tényező továbbá, hogy a diákok nem csak eltérő érdeklődéssel, motivációval, de általában több osztályból, eltérő előképzettséggel érkeznek a csoportba. Emiatt a 11. évfolyam elején nem elhanyagolható feladat a diákok képzettségének, felkészültségének megismerése, felmérése, és egy szintre hozásának megkezdése. Továbbá abból adódóan, hogy a diákok több osztályból érkeznek, a tanár pedig a gyakorlat szerint többnyire korábban legalábbis egy részüket nem tanította, ugyanebben a szakaszban kell kialakítani a közös munka, a csoporton belüli (órai és tanórán kívüli) hatékony kommunikáció formáit, feltételeit a kijelölt témakörök feldolgozása mellett.

A tantervben a munkavégzés az önálló tanulói tevékenységre és kooperációra építjük. Az önálló tevékenységek között hangsúlyos a tanórán kívüli munkavégzés (órai bemutatók, előkészítése, önálló felkészülés egy-egy témából, bemutatók, tablók készítése, önálló szövegalkotás), és az önálló produktumok létrehozása. Fontosnak tartjuk a kooperációra való hajlandóság kialakítását és a kooperációt lehetővé szemlélet formálását, illetve képességek fejlesztését mint a későbbiekben az életben, a munkában való érvényesülés egyik döntő tényezőjét. Az oktatási folyamat jellemzője továbbá az oktatási projekt mint munkaforma és a kooperatív munkaformák összekapcsolása, illetve az ezekben rejlő motivációs lehetőségek felhasználása.

**2. Kulcskompetenciák**

A fejlesztendő kulcskompetenciák megegyeznek az érettségi vizsgakövetelményekben Szövegértés, Írásbeli szövegalkotás. Beszéd, szóbeli szövegalkotás, Fogalomhasználat címek alatt meghatározott kompetenciákkal. (L. <http://www.oh.gov.hu/> Érettségi vizsgák letolt/okev/doc/erettsegi\_40\_2002\_201001/magyar\_nyelv\_es\_irodalom\_vk\_2010.pdf) Ezek közül kiemelten kezeljük a csak emelt szinten elvárt kompetenciák (4.4., 4.5.) fejlesztését.

**3. Kiemelt fejlesztési feladatok**

A képzés végső, tartalmi célja az irodalomolvasási attitűd, a tudatos olvasóvá illetve nyelvhasználóvá formálás. Irodalmi szempontból kiemelten fontos feladat az irodalomtörténeti és az ematikus, motivikus irodalmi megközelítés egymás mellett futtatása, ezáltal a tanulók szemléletének nyitottá, formálása, az önálló befogadás képességének fejlesztése. Ennek része a vizsgakövetelményekben az ismeretkörök között a 2.2., Értelmezési szintek, megközelítések pontban emelt és középszintre meghatározott témakörök áttekintése. A tudatos nyelvhasználóvá formálódás szempontjából elsősorban a vizsgakövetelmények nyelvi ismeretkörei között emelt szintre meghatározott témák, illetve az azok hátterében megjelenő szemlélet megismerése bír döntő fontossággal.

Kiemelt fejlesztési feladat továbbá az önálló ismeretszerzés, megismerés képességének fejlesztése, a kommunikáció központú, illetve tevékenység centrikus oktatási folyamat feltételeinek és formáinak megteremtése, fenntartása.

**11. évfolyam**

**Belépő tevékenységformák**

|  |  |  |
| --- | --- | --- |
| **Témakörök****(óraszám)** | **Tartalom** | **Tevékenységek** |
| Az antikvitás irodalma mint irodalmi, társ- és képzőművészeti kód és asszociációs bázis(8) | A korszak irodalmának áttekintése (ismétlés) Hasonlóságok, párhuzamosságok, a felidézés különböző formái illetve tudatos eltérések, anakronizmusok az antikvitáshoz kapcsolható művekben (irodalom, társművészetek, képzőművészet).Archetípusok, archetipikus helyzetek, (motívumok, témák az antikvitáshoz kapcsolható művekben (irodalom, társművészetek, képzőművészet; pl. hegy, kert, sziget, alászállás, felemelkedés, nemzedékek, család, felnőtté válás, beavatás; ember és természet, mikro- és makro-kozmosz, felnőtt-gyermek, férfi-nő, bűn és bűnhődés, vándorlás, kaland, falusi és nagyvárosi életformák). | Műveket összekötő motivikus összefüggések felismerése, szerepének, jelentésének megfogalmazása. Az olvasott művekben motívum, téma változatainak felismerése, értelmezése Egy-egy szépirodalmi mű motívumainak továbbélése - bizonyítás példákkal.Az intertextualitás egy-egy példájának bemutatása elsősorban a posztmodern irodalmából. |
| A Biblia mint irodalmi, társ- és képzőművészeti kód és asszociációs bázis(8) | A bibliai irodalom jellemzőinek (műfajok, fogalmak stb.) áttekintése (ismétlés) Hasonlóságok, párhuzamosságok, a felidézés különböző formái illetve tudatos eltérések, anakronizmusok a Bibliához kapcsolható művekben (irodalom, társművészetek, képzőművészet).Archetípusok, archetipikus helyzetek, (motívumok, témák a Bibliához kapcsolható művekben (irodalom, társművészetek, képzőművészet; pl. hegy, kert, sziget, alászállás, felemelkedés, nemzedékek, család, felnőtté válás, beavatás; ember és természet, mikro- és makro-kozmosz, felnőtt-gyermek, férfi-nő, bűn és bűnhődés, vándorlás, kaland, falusi és nagyvárosi életformák). | Műveket összekötő motivikus összefüggések felismerése, szerepének, jelentésének megfogalmazása. Az olvasott művekben motívum, téma változatainak felismerése, értelmezése Egy-egy szépirodalmi mű motívumainak továbbélése - bizonyítás példákkal.Az intertextualitás egy-egy példájának bemutatása elsősorban a posztmodern irodalmából. |
| Ember és nyelv, kommunikáció(8) | A nyelvi változás, a nyelv mint változórendszer.Társadalmak és kultúrák jelrendszereinek történeti eltérései (egy-két jelenség, példa — a folklór, az utca, az elektronikus kommunikációjelrendszere). | A nyelvi változás különböző (diakron, szinkron) formáinak és összefüggéseinek bemutatása példákkal.A nyelvi és nem nyelvi kommunikációs normák kultúránkénti eltéréseinek bemutatása példák alapján.A közvetlen személyközi kommunikáció, az írott és elektronikus tömegkommunikáció különbségeinek felismerése és összehasonlítása. |
| Világirodalom, a magyar és a világirodalom története(22) | Középkor, reneszánsz, barokk, felvilágosodás, romantika, a 19. század második fele, avantgárd és a 20. század első fele — a tanult ismeretek felelevenítése, mélyítése, kiegészítéseJellegzetes, valamely stílustörténeti, eszmetörténeti jellemzőt felmutató művek a korszakok irodalmából.Azonos műfajba tartozó művek feldolgozása a korszakok irodalmából. | Korszakonként legalább két-két mű bemutatása.Művek értelmezése - pl. műfaji sajátosságok, a téma, a kompozíció összefüggései, a lehetséges és szükséges stíluskorszakbeli, stílustörténeti vonatkozások, a korszak szellemi irányzataival, a korstílussal való összefüggésben is.Különböző korokban keletkezett, azonos műfajú alkotások poétikai szempontú összevetése, történeti változásának vizsgálata.Egy-egy műfaj, poétikai sajátosság változásának bemutatása hosszabb-rövidebb történeti folyamatban  |
| A magyar nyelv története(8) | Az ősmagyar, az ómagyar, közép magyar korszak, az újmagyar kor.A szókészlet rétegei: ősi örökség, belső keletkezésű elemek, jövevényszók, nemzetközi műveltségszók, idegen szavak.Az egységes írott nyelvi norma kialakulása.A nyelvművelés szerepe az új nyelvifejlemények, jelenségek értelmezésében | A nyelvtörténeti korszakokat jellemző változások néhány példája a hangrendszerből, a nyelvtani rendszerből. A nyelvtörténeti korszakok bemutatása.Az életmód, a történelem és a szókincs néhány összefüggésének feltárása, anyagi és szellemi műveltség megjelenése a szókészletben - néhány példával.Néhány szöveg bemutatása a régi magyar irodalom köréből (pl. Pázmány Péter, MikesKelemen).A mai nyelvműveléshez kapcsolódó kérdések probléma centrikus, árnyalt bemutatása választott nyelvi anyag tükrében. |
| Az irodalom határterületei(8) | „Magas” (elit) művészet és a tömegkultúra viszonyának problémája a megismert korszakokban és a kortárs irodalomban.Irodalmi alkotások megjelenítése más művészeti ágakban, médiumokon (színház, film, internet stb.)Irodalmi témák, motívumok, az irodalomban is kifejezésre jutó tartalmak megjelenítése más kifejezési formákban (dalszöveg, képregény, film stb.) | „Magas” (elit) művészet és a tömegkultúra viszonyának bemutatása egy korszakban.Egy irodalmi alkotás összevetése más művészeti ágban, médiumon való megjelenítésével. |
| A nyelvi szintek(8) | A tanult leíró nyelvtani ismeretek felidézése, rendszerezése, kiegészítése.Leíró grammatikai modellek a magyar nyelvi rendszer értelmezésére. | A magyar nyelvi rendszer bemutatása valamely leíró modell alapján vagy modellek összevetésével. |
| Év végi rendszerezés(2) |  |  |

Továbbhaladás feltételei

A tanult korszakok, művek, alkotói portrék alapos ismerete

Jártasság a témakörökhöz rendelt tevékenységekben.

Legalább három, valamely témakörhöz rendelhető önálló produktum a tanév során.

Aktív részvétel csoportos, kooperatív munkavégzésben, oktatási projektek végrehajtásában.

**Szempontok a tanulók teljesítményének értékeléséhez**

A tanulói teljesítmények értékelésének hagyományos formái (írásbeli számonkérés, szóbeli felelet) mellett jelentős szerepet kap az egyéni és csoportos munkaformákban mutatott teljesítmény, illetve az így létrehozott produktumok értékelése. Az értékelés nem szorítkozik kizárólag az érdemjegyek adására, számos más formáját is alkalmazzuk (pl. tanári visszajelzés, megbeszélés, kérdések, rávezetés, tanulói önértékelés, a társak értékelése, csoportmegbeszélés, portfolió, feljegyzések — írásos visszajelzés —, tanulói naplók stb.).

**A kerettanterv feldolgozásához ajánlott szakirodalom, eszközlista:**

A tanulók által használt nyelvi és irodalmi tankönyvek, szöveggyűjtemények.

Az önálló kutatáshoz, munkavégzéshez ajánlható kézikönyvek, monográfiák, szótárak stb., illetve internetes oldalak (pl. PIM, Irodalmi akadémia, MEK stb.).

**12. évfolyam**

**Belépő tevékenységformák**

|  |  |  |
| --- | --- | --- |
| **Témakörök****(óraszám)** | **Tartalom** | **Tevékenységek** |
| Világirodalom, a magyar és a világirodalom története(14) | A 20. század második fele és a kortárs irodalom — a tanult ismeretek felelevenítése, mélyítése, kiegészítéseJellegzetes, valamely stílustörténeti, eszmetörténeti jellemzőt felmutató művek a korszakok irodalmából.Azonos műfajba tartozó művek feldolgozása a korszakok irodalmából. | Korszakonként legalább két-két mű bemutatása.Művek értelmezése - pl. műfaji sajátosságok, a téma, a kompozíció összefüggései, a lehetséges és szükséges stíluskorszakbeli, stílustörténeti vonatkozások, a korszak szellemi irányzataival, a korstílussal való összefüggésben is.Különböző korokban keletkezett, azonos műfajú alkotások poétikai szempontú összevetése, történeti változásának vizsgálata.Egy-egy műfaj, poétikai sajátosság változásának bemutatása hosszabb-rövidebb történeti folyamatban  |
| Nyelv és társadalom(8) | A tanult nyelvi ismeretek felidézése, rendszerezése, kiegészítése.A rétegnyelvi szótárak  | Legalább egy nyelvjárástípus főbb jellemzői.A nyelvi rétegződés példáinak bemutatása a mai magyar nyelvben |
| Irodalomtörténeti rendszerezés(8) | Magyar irodalom-/művelődéstörténet főbb korszakainak néhány jellemzője.Azonosság és változás az irodalomban (pl. kifejezésmódok, témák, hőstípusok változásai;irányzatok, programok). | Az irodalom, az irodalmiság történetileg változó hagyományának bemutatása néhány példával. |
| Stílus és jelentés; a retorika alapjai(8) | A tanult nyelvi ismeretek felidézése, rendszerezése, kiegészítése.A jelentés fogalmi megközelítései: szóelemek (grammatikai jelentés), lexémák (szótári szavak), szószerkezetek (grammatikai viszonyok) jelentése, állandósult szókapcsolatok, szóértékű nyelvi elemek jelentésviszonyai.Nyelv, beszéd, szöveg és stílus összefüggése, a stílusérték fogalma, a konnotatív és a denotatív jelentéssel összefüggésben is.A szójelentés változásai.Néhány történeti értékű és jelenkori szónoki beszéd retorikai eszközei és esztétikai hatása. | Stílusvariánsok nyelvi-nyelvtani elemzése és alkalmazása.Hangzó szövegek elemzése, összehasonlítása.A jelentésrétegek feltárása, megfogalmazása irodalmi és nem irodalmi szövegekben (aktuális tagolás, új közlések, implikációk, kontextusok stb. |
| Az emelt és középszintű tételek áttekintése(20) | Felkészülés az emelt illetve a középszintű vizsga adott évben meghirdetett szóbeli tételeiből. | Tételkidolgozás, bemutató |
| Év végi rendszerezés(2) |  |  |

**Továbbhaladás feltételei**

A tanult korszakok, művek, alkotói portrék alapos ismerete

Jártasság a témakörökhöz rendelt tevékenységekben.

Legalább három, valamely témakörhöz rendelhető önálló produktum a tanév során.

Aktív részvétel csoportos, kooperatív munkavégzésben, oktatási projektek végrehajtásában.

**Szempontok a tanulók teljesítményének értékeléséhez**

A tanulói teljesítmények értékelésének hagyományos formái (írásbeli számonkérés, szóbeli felelet) mellett jelentős szerepet kap az egyéni és csoportos munkaformákban mutatott teljesítmény, illetve az így létrehozott produktumok értékelése. Az értékelés nem szorítkozik kizárólag az érdemjegyek adására, számos más formáját is alkalmazzuk (pl. tanári visszajelzés, megbeszélés, kérdések, rávezetés, tanulói önértékelés, a társak értékelése, csoportmegbeszélés, portfolió, feljegyzések — írásos visszajelzés —, tanulói naplók stb.).

**A kerettanterv feldolgozásához ajánlott szakirodalom, eszközlista:**

A tanulók által használt nyelvi és irodalmi tankönyvek, szöveggyűjtemények.

Az önálló kutatáshoz, munkavégzéshez ajánlható kézikönyvek, monográfiák, szótárak stb., illetve internetes oldalak (pl. PIM, Irodalmi akadémia, MEK stb.).

**Javaslatok az adott anyagrész epochális feldolgozására:**

Az egyes témakörök, illetve azok belső egységei (l. a tanmenetet) feldolgozhatók epochálisan. Ehhez időnként szükséges lehet az óraszámkeretek módosítása. Az epochális feldolgozás lehetőségét a munkaformák változatossága, a modulszerkezet, illetve a tanulói aktivitásra és kooperációra épített tanulásszervezés biztosítja.